CELEX: C2007/155/22
Language: mt
Date: 2007-07-07 00:00:00
Title: Kawża C-212/07 P: Appell imressaq fit- 23 ta' April 2007 minn Indorata-Serviços e Gestão Ld a kontra s-sentenza tal-Qorti tal-Prim'Istanza tal-Komunitajiet Ewropej (Il-Ħames Awla) mogħtija fil- 15 ta' Frar 2007 fil-kawża T-204/04, Indorata-Serviços e Gestão, Ld a vs L-Uffiċċju għall-Armonizzazzjoni fis-Suq Intern ( Trade marks u Disinni)

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/12
            
         Appell imressaq fit-23 ta' April 2007 minn Indorata-Serviços e Gestão Lda kontra s-sentenza tal-Qorti tal-Prim'Istanza tal-Komunitajiet Ewropej (Il-Ħames Awla) mogħtija fil-15 ta' Frar 2007 fil-kawża T-204/04, Indorata-Serviços e Gestão, Lda vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-212/07 P)
   (2007/C 155/22)
   Lingwa tal-kawża: Il-Ġermaniż
   Partijiet
   
      Rikorrenti: Indorata-Serviços e Gestão Lda (rappreżentant: T. Wallentin, Rechtsanwalt)
   
      Il-parti l-oħra fil-kawża: L-Uffiċċju għall-Armonizzazzjoni fis-Suq Intern (Trade marks u Disinni)
   Talbiet tar-rikorrenti
   
               —
            
            
               L-annullament tas-sentenza sħiħa tal-Qorti tal-Prim'Istanza tal-Komunitajiet Ewropej mogħtija fil-15 ta' Frar 2007 fil-kawża T-204/04 (1).
            
         
               —
            
            
               Il-kundanna ta' l-Uffiċċju għall-Armonizzazzjoni tas-Suq Intern għar-rimbors lir-rikorrenti ta' l-ispejjeż neċessarji, f'idejn ir-rappreżentant legali tagħha.
            
         Motivi u argumenti prinċipali
   Ir-rikorrenti tibbaża l-appell tagħha kontra l-imsemmija sentenza tal-Qorti tal-Prim'Istanza fuq erba' raġunijiet.
   Permezz ta' l-ewwel raġuni, ir-rikorrenti ssostni li seħħ ksur ta' l-Artikolu 7(1)(b) tar-Regolament 40/94. Kuntrarjament għal dak li kkonstatat il-Qorti tal-Prim'Istanza, it-terminu “HAIRTRANSFER” huwa idoneu biex jiġi rregistrat, peress li għandu karattru distintiv bħala terminu fantasjuż; għaldaqstant, huwa jkun idoneu biex issir distinzjoni bejn il-prodotti u s-servizzi tar-rikorrenti koperti minn dan it-terminu u l-prodotti ta' impriżi oħra.
   Permezz tat-tieni raġuni, ir-rikorrenti ssostni li seħħ ksur ta' l-Artikolu 7(1)(ċ) tar-Regolament 40/94. Meta kkonstatat li s-sinjal “HAIRTRANSFER”, flimkien mal-prodotti msemmija fil-klassi 8, jkollu rabta diretta u konkreta biżżejjed mal-prodotti kkonċernati f'din il-klassi u li s-sinjal “HAIRTRANSFER” jindika lill-operaturi tas-suq rilevanti d-destinazzjoni tal-prodotti fil-klassi 22 u, għaldaqstant, meħud globalment, jindika wkoll rabta diretta u konkreta biżżejjed mal-prodotti kkonċernati fil-klassi 22, il-Qorti tal-Prim'Istanza intepretat u applikat id-dispożizzjoni in kwistjoni ħażin. Minbarra dan, it-terminu “HAIRTRANSFER” ma jistax, minnu nnifsu, jkun deskrittiv b'referenza għall-prodotti li r-reġistrazzjoni tagħhom ġiet miċħuda, peress li prodott ma jistax jiġi attribwit funzjoni “esklużivament deskrittiva” ta' servizz.
   Permezz tat-tielet raġuni tagħha, ir-rikorrenti ssostni li seħħ ksur tal-prinċipju ta' trattament ugwali. Xi sinjali li żgur huma paragunabbli ma' l-espressjoni kkontestata kienu s-suġġett ta' deċiżjonijiet ta' l-Uffiċċju għall-Armonizzazzjoni fis-Suq Intern dwar ir-reġistrazzjoni tagħhom bħala trade marks Komunitarji. Fil-proċedimenti quddiem il-Qorti tal-Prim'Istanza, ir-rikorrenti sostniet li s-sinjal in kwistjoni għandu karattru distintiv anki abbażi tal-prassi kostanti fil-qasam tad-deċiżjonijiet ta' l-Uffiċċju għall-Armonizzazzjoni fis-Suq Intern, ta' l-Uffiċċju tal-privattivi Awstrijak u ta' l-Uffiċċji tal-privattivi ta' diversi Stati Membri.
   Fl-aħħarnett, permezz tar-raba' raġuni tagħha, ir-rikorrenti ssostni li seħħ ksur tal-prinċipji ġenerali tad-dritt Komunitarju. Is-sentenza kkontestata tal-Qorti tal-Prim'Istanza tmur kontra l-prinċipju tar-realtà u l-prinċipju tal-koerenza tad-deċiżjonijiet tal-qrati, peress li fl-ambitu ta' talba waħda għal trade mark Komunitarja sar divrenzjar li mhuwiex konkretament kondiviżibbli. Huwa evidenti għal kollox li s-servizz ta' “tħaxxin tax-xagħar”, miċħud mill-Uffiċċju għall-Armonizzazzjoni fis-Suq Intern, huwa inkluż fil-klassi 44 fost is-servizzi tat-“titwil tax-xagħar”. Għaldaqstant, l-approvazzjoni tas-sinjal “HAIRTRANSFER” għas-servizz tat-“titwil tax-xagħar” u ċ-ċaħda tiegħu għas-servizz tat-“tħaxxin tax-xagħar” mhijiex konkretament ġustifikata.
   
      (1)  ĠU C 82, p. 82.